Karlovac, 29.1.2020.

PRESS INFO TZ GRADA KARLOVCA

- novinarima

***Što karneval čini karnevalom? Pa nasmijane maske.***

**U ponovnoj potrazi za najzabavnijom ekipom u gradu, KAOS otvara prijave za maske svih vrsta i oblika**

*- Pozivamo sve vas, vedre ljude ovog prekrasnoga grada, da sudjelujete u Velikoj povorci Karlovačkog karnevala 2020. Bit će svega, ničega nedostajati neće, a vi dragi naši, vi ćete biti glasnici sreće. Odjenite što god poželite, budite tko god hoćete jer što se dogodi na karnevalu ostaje na karnevalu,* poručuju članovi Inicijative mladih KAOS.

Otvorene su prijave za individualne i grupne maske te maske s vozilima koje će biti dijelom Velike povorke Karlovačkog karnevala 15. veljače 2020. Svi maskirani pojedinci i grupe zajedno će stupati ulicama grada na četiri rijeke, a imat će i priliku očarati stručni žiri i pokazati da su upravo oni zvijezda karnevala. U povorci će naravno biti mjesta i za one koji se ne prijave, no isti nažalost neće biti u konkurenciji za titulu najbolje maske karnevala.

Prijaviti se može putem [online prijavnice](https://forms.gle/mrSmSEV75VR29hYQ9), osobno u Turističkoj zajednici grada Karlovca ili Centru za mlade u Grabriku, Maksimilijana Vrhovca 13. Rok za prijavu individualne ili grupne maske je do Valentinova 14. veljače, u ponoć, a oni koji se žele voziti u povorci moraju svoje prijave poslati nešto ranije, najkasnije do 11. veljače. Sve druge detalje moguće je pronaći na Facebook stranici [Inicijativa mladih KAOS](https://www.facebook.com/inicijativa.mladih.KAOS/) te web stranici [Visit Karlovac](https://visitkarlovac.hr/).